जबसे आदित्यनाथ मुख्मंत्री बने हैं, सोशल मीडिया में जिनके पास करने को कुछ नहीं बचा था या उनका मूड नहीं था, उन्हें मसाला मिल गया है. पका-पकाया. अब बस उन्हें अपने हिसाब से सब्ज़ियां डालनी हैं. व्यंजन चहुंओर परोसे जा रहे हैं. इसी क्रम में सोशल मीडिया की सबसे बड़ी समस्या भी शुरू हो गई है. अफवाहें. योगी आदित्यनाथ कहीं मुलायम की छोटी बहू अपर्णा यादव के भाई बताए जा रहे हैं, तो कहीं दीपिका पादुकोण के साथ खड़े नज़र आ रहे हैं. असल में विन डीज़ल और योगी आदित्यनाथ की शक्लों में काफी समानताएं नज़र आती हैं. इसके चलते लोगों ने फ़ोटोशॉप करते हुए विन डीज़ल के शरीर पर आदित्यनाथ का चेहरा लगाकर एक हल्का मज़ाक करने की कोशिश की.